สอบถามคุณค่ะวันที่1-2-3 มีอะไรกันกับแฟน และได้ทำการเทสไข่ตกด้วยค่ะ คือไข่ตกวันที่6 เจอมูกไข่วันที่7 แบบนี้มีโอกาสตั้งครรภ์ได้ไหมค่ะ ลุ้นทุกเดือนค่ะ
สวัสดีค่ะ หากได้ตรวจหาวันตกไข่ โดยใช้ที่ตรวจปัสสาวะ แล้วพบว่าไข่ตกในวันที่ 6 ต.ค. ดังนั้น การมีเพศสัมพันธ์ในวันที่ 1-3 ต.ค. โอกาสในการตั้งครรภ์ก็ถือว่ามีไม่มากนักค่ะ หากต้องการตั้งครรภ์ ก็ควรจะมีเพศสัมพันธ์ในวันที่ 6-7 ต.ค. โอกาสก็จะมีมากกว่าค่ะหลังจากนี้ ก็ควรรอดูว่าจะมีประจำเดือนมาหรือไม่ หากมา ก็แสดงว่าไม่มีการตั้งครรภ์เกิดขึ้น ดังนั้น ในรอบเดือนต่อไป เมื่อตรวจพบจากปัสสาวะว่ามีการตกไข่ในวันใด (คือขึ้น 2 ขีดเข้ม) หลังจากนั้นไปประมาณ 24-36 ชั่วโมงก็จะมีการตกไข่เกิดขึ้นค่ะ ดังนั้น ก็ควรมีเพศสัมพันธ์ในวันถัดมาอีก 1 วัน หรือในวันที่ตรวจพบก็ได้ค่ะ